 Bal u fiirso Soomaaliya dhib kastoo ay soo martay waxa maanta meelaha nabada ah ka socda Ganacsi balaaran, waxaa dib loo dhisayaa Dhismayaashii dagaalada ku burburay iyo kuwa hor leh oo casriya,Waxbarasho, Caafimaad,Tiknoolajiyad, iyo dhaqdhaqaaqya kaloo fara badan oo ku cajab galinaya, weliba qofkii ka cabir qaata quruxda dhismayaasha badan ee laga dhisayo Soomaaliya waxa uu rumeysanayaa in ay Soomaaliya dib u soo noqotay, balse hadii aad Maskax fog ku eegto dhanka bulshada oo aaney jirin cid u taagan dib u soo dhisideeda halka maanta aan ka taagan nahay...iyo Sida Xurmadii Diinteena Suuban ay qaarna uga baxeen qaarna isugu dilayaan, Sida loo dayacay Soomaalinimadii, Sida loogu kala tagay Midnimadii, Sida Dhaqankii iyo Is aaminkiiba u lumay,Sida Damiirkii iyo Dadnimadii aan uga dhimanay, Sida Wadaniyadii,Qabkii iyo Dal jaceylkii aan u xoornay, Sida loo sii kala fogaanayo, Sida shisheeyaha loo daba socdo, Sida danteenii iyo Dalkeeniiba aan martida uga nahay, Sida Cadowgeenu noo bahdilayo, Sida Naxariistii looga tagay, Sida isku xirnaantii,Xishoodkii ,iyo Ixtiraamkiiba looga aradan yahay, Sida Gaalada loogu tartamayo la isuguna jaajuusayo ,Sida dadkeenu dunida ugu dayacan yahay, iyo Sida wax kastoo aan aheyn Colaadda ka hor looga dheelmaday waxaad oran laheyd... 